Spoken Latin 🐦‍⬛vocabulary and grammar. Beginner/Intermediate
Channel: Musa Pedestris
Date: 07/02/2024

TRANSCRIPT: Avēs! Quid sunt avēs? Aliud verbum est 'volucris'. Volucris, quia volat. Sunt bēstiae quae volant. Vultisne cognōscere tria avium genera latīnē? Spectāte hanc pelliculam! Dē avibus aquāticīs: ante mē natant ānserēs, ānserēs silvestrēs. Illīc autem apud parvam arborem est coturnīx, nisi fallor. Dulcissima et parva avis, quae modō suāvissimō incēdit, vel potius saltat, saltitat. Coturnīx in arborem ascendit et nunc melius vidētur. Illīc sedet merula, bene aspicite: merula, illa avis nigra. Illa avis nigrō colōre cum rōstrō flāvō. Est igitur avīs bicolor. Haec avis melius vidētur, quia propius est. Quōmodo dīcitur haec avis apud vōs, linguā vestrā? Germānī dīcunt 'Amsel'. Tamen dē avibus nōn tam multa sciō. Plūra (vel plūs) sciō dē canibus. Mihi placent certē avēs, sed multō magis canēs meā intersunt. Hāc dē causā sciō multa genera canum. In arbustō est nīdus. Nīdus cōnfectus est parvīs virgulīs. Hae sunt virgulae. Avēs cōnficiunt nīdōs ex virgulīs. Sed scītisne verbum nīdī habēre etiam alium significātum? Quem alium significātum verbī nīdī nōvistis/scītis?

Sorry for the format! It was intended to be a short, but then I changed my mind 😀